1ο ΔΗΜΟΤΙΚΟ ΣΧΟΛΕΙΟ ΧΩΡΑΣ ΚΑΛΥΜΝΟΥ

**ΓΝΩΣΤΟΠΟΙΗΣΗ ΣΤΟΙΧΕΙΩΝ ΕΠΙΚΟΙΝΩΝΙΑΣ ΤΩΝ ΟΙΚΟΓΕΝΕΙΩΝ ΤΟΥ ΣΧΟΛΕΙΟΥ**

Αγαπητοί γονείς & κηδεμόνες,

για την απρόσκοπτη και άμεση επικοινωνία μας είναι απαραίτητο να μας ενημερώσετε εκ νέου για τους τηλεφωνικούς αριθμούς σας (κινητών και σταθερών). Είναι αυτονόητο ότι εμείς θα χρησιμοποιήσουμε αυτά τα στοιχεία μόνο για να επικοινωνήσουμε με σας, εφόσον κριθεί απαραίτητο, και κανείς άλλος δεν θα έχει πρόσβαση. Σας υπενθυμίζουμε ότι κάθε φορά που αλλάζουν οι αριθμοί τηλεφώνου που μας δίνετε, πρέπει να ενημερωνόμαστε το συντομότερο. Ακόμα, στα πλαίσια μιας σύγχρονης επικοινωνίας, σας ζητάμε να μας γνωστοποιήσετε τις ηλεκτρονικές διευθύνσεις που τυχόν διαθέτετε (emails). Εμείς μπορούμε μαζικά να σας στείλουμε ενημερωτικά σημειώματα, προσκλήσεις και πολλά ακόμα ενδιαφέροντα έγγραφα. Με τον τρόπο αυτό είναι δυνατόν να ελαχιστοποιηθούν τα γραπτά σημειώματα, που πολλές φορές δεν φτάνουν στα χέρια σας, αφού ξεχνιούνται στις σχολικές τσάντες. Επίσης, δεν είναι ευκαταφρόνητο το οικονομικό όφελος για το σχολείο μας από την εξοικονόμηση αναλώσιμων φωτοτυπικού (γραφίτη και χαρτιού), αλλά και τα περιβαλλοντικά οφέλη. Την περσινή σχολική χρονιά οι μισές οικογένειες του σχολείου μάς γνωστοποίησαν την ηλεκτρονική τους διεύθυνση. Παρακαλούμε και τις υπόλοιπες να το πράξουν χωρίς δισταγμό, εφόσον φυσικά διαθέτουν.

Σας υπενθυμίζουμε ότι η κατοχή και χρήση κινητού τηλεφώνου από τα παιδιά μέσα στο σχολείο απαγορεύεται. Πέρα από τις προφανείς επιβλαβείς επιπτώσεις στην υγεία τους από την ηλεκτρονική ακτινοβολία, ο νόμος είναι απόλυτος. Η ανάγκη επικοινωνίας των παιδιών με τις οικογένειές τους εξυπηρετείται άνετα από το τηλέφωνο του σχολείου ή το προσωπικό τηλέφωνο του διευθυντή, όταν κριθεί απαραίτητο.

Συμπληρώστε τα κενά διαστήματα παρακάτω και στείλτε το συμπληρωμένο έντυπο με τα παιδιά σας στο σχολείο, όπου θα το παραδώσουν στους υπεύθυνους εκπαιδευτικούς των τμημάτων. Παρακαλούμε ό,τι γράψετε να είναι ευανάγνωστο. Ιδιαίτερη προσοχή δείξτε στην ορθή συμπλήρωση της ηλεκτρονικής σας διεύθυνσης, διότι παρατηρούνται αρκετά λάθη. Εφόσον έχετε περισσότερα του ενός παιδιά στο σχολείο, δε χρειάζεται να επαναλάβετε τη συμπλήρωση για καθένα από αυτά. Στείλτε το απόκομμα με ένα από τα παιδιά σας και πείτε στα υπόλοιπα να ενημερώσουν τους εκπαιδευτικούς τους.

 Χώρα Καλύμνου, 11-9-2017

Κόκκινος Νομικός (Διευθυντής)

✂…………………………………………………………………………………………………………………………

Όνομα μαθητή / μαθήτριας: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ του \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Τάξη: \_\_\_\_\_\_ (Α΄, Β΄, Γ΄ κ.λ.π.) / Τμήμα: \_\_\_\_\_\_\_\_\_\_ (1ο ή 2ο)

Αν υπάρχουν αδέρφια στο σχολείο, σε ποιες τάξεις φοιτούν; …………………………………………………………

Τηλέφωνα σταθερά: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Τηλέφωνα κινητά: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ηλεκτρονική διεύθυνση (email) : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_